ZAPISNIK
s 8. sjednice Vijeća Mjesnog odbora Jakuševec
održane u utorak, 21. veljače 2022. godine

Sjednica se održava u prostoru Mjesnog odbora Jakuševec, Zagreb, Gata 1, s početkom u 18,30 sati.

Nazočni članovi Vijeća: Silvija Mrkonjić, Želimir Maslić, Dorotea Picek, Nataša Spevec i Renata Bedeković.
Ostali nazočni: I.G, zainteresirani građanin.

Predsjednica Vijeća konstatira da je nazočno svih 5 članova Vijeća, što znači da Vijeće može pravovaljano odlučivati te otvara sjednicu, uz napomenu da će se sjednica snimati. Isto tako, napominje da je sjednica javna (u skladu s Poslovnikom o radu vijeća Mjesnog odbora Jakuševec), te da građani mogu prisustvovati, ali ne i sudjelovati u odlučivanju na istoj.

Vijeće jednoglasno prihvaća zapisnik sa 7. sjednice Mjesnog odbora Jakuševec održane 21. prosinca 2021. godine uz napomenu članice Vijeća, Renate Bedeković da se u zapisniku 7. sjednice izvrši ispravak njenog navoda na dva mjesta: “Vijećnica Renata Bedeković je izrazila nezadovoljstvo odlukom da se od 3.1. glomazni otpad odlaže na Odlagalištu Prudinec/Jakuševec.” Ispravljeni navod trebao bi glasiti: Vijećnica Renata Bedeković je izrazila nezadovoljstvo odlukom da se od 3.1. glomazni otpad odlaže unutar Odlagališta Prudinec/Jakuševec i SOC-u Tišinska 71.

Budući da se sjednice snimaju zapisnik je provjeren od strane vijećnice Picek i preslušavanjem je utvrđeno da nije korišten pojam “unutar Odlagališta” već “na području Mjesnog odbora Jakuševec” Sljedeći ispravak navoda Vijećnice Renate Bedeković odnosi se na rečenicu: “Također je iskazala nezadovoljstvo jer nije oformljena tribina vezana uz isto” treba izmijeniti u: “Također je izrazila nezadovoljstvo jer nije sazvan Zbor građana vezano uz isto” .

Budući da se sjednice snimaju zapisnik je provjeren i preslušavanjem je utvrđeno da je točan navod bio „saziv Tribine“.

Na prijedlog predsjednice Vijeća jednoglasno se utvrđuje sljedeća

Dopuna dnevnog reda točkama: 8. i 9.
i
DNEVNI RED

1. Financijski plan Mjesnog odbora Jakuševec za 2022. godinu –  donosi se
2. Plan malih komunalnih akcija Mjesnog odbora Jakuševec u 2022. godinu – donosi se
3. Asfalterski program VMO Jakuševec za 2022. godinu – zaključak, donosi se
4. Usvajanje konačnog Prijedloga plana Komunalnih aktivnosti VGČ za 2022. godinu - zaključak, donosi se
5. Sportsko igralište u Ulici Karla Metikoša k.č. br. 2062/1 i 2061/5 k.o. Jakuševec - zaključak, donosi se
6. Sanacija ceste i nogostupa u Ulici sv. Roka (kod kbr. 13) - zaključak, donosi se
7. Obilježavanje Dana sv. Marka – zaključak, donosi se
8. Analiza i pokretanje požurnica za ranije poslane zaključke koji nisu riješeni do sada
9. Komunikacija između vijećnika MO Jakuševec
10. Proširenje kapaciteta odlagališta otpada Prudinec-Jakuševec – zaključak, donosi se
11. Pitanja, prijedlozi i obavijesti

Ad.1. Financijski plan Mjesnog odbora Jakuševec za 2022. godinu

Vijeće Mjesnog odbora moli da se u tablici jasno naznači prijenos neutrošenih sredstava iz prethodne godine u iznosu 400.000,00 kn. 
Vijećnica Nataša Spevec traži da se u tablici naznači točan iznos koji je na raspolaganju tj. 400.000,00 kn na raspolaganju za trošenje, tj prihodi Mjesnog odbora, prijenos neutrošenih sredstava, prihodi ukupno. Vijećnica Bedeković skreće pozornost da se 25% uprihođenih sredstava od Odlagališta treba utrošiti na kapitalna ulaganja u području lokalne zajednice.

Uzevši to u obzir Vijeće Mjesnog odbora Jakuševec jednoglasno donosi

FINANCIJSKI PLAN
Mjesnog Odbora Jakuševec
za 2022.

Članak 1.
Financijski plan Mjesnog odbora Jakuševec za 2022. (dalje u tekstu: Plan) sastoji se od:
PRIHODA:										873.200,00
RASHODA:										873.200,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	873.200,00

	6711
	PRIHODI ZA FINANCIRANJE RASHODA POSLOVANJA
	873.200,00

	
	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	873.200,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	797.000,00

	 
	ODRŽAVANJE JAVNIH ZELENIH POVRŠINA
	119.000,00

	 
	ODRŽAVANJE NERAZVRSTANIH CESTA
	678.000,00

	3291
	NAKNADE ČLANOVIMA VIJEĆA MJESNOG ODBORA
	72.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.


Ad.2. Plan malih komunalnih akcija Mjesnog odbora Jakuševec u 2022. godini
Vijeće Mjesnog odbora Jakuševec jednoglasno donosi

Plan malih komunalnih akcija
Mjesnog odbora Jakuševec u 2022. godini

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Jakuševec (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.

	3. Planirana sredstva za financiranje ovog plana u iznosu od ukupno 797.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	119.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	678.000,00

	Ukupno
	797.000,00



	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 22.650 m² uređenih javnih zelenih površina na području Mjesnog odbora.

	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 87.142 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 474.600,00 kuna za asfalterski program i
	- 30 % ili 203.400,00 kuna za ostale poslove redovnog održavanja.

	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	8. Sredstva za provedbu ovog plana osiguravat će Gradski ured za mjesnu samoupravu za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.

	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Novi Zagreb - istok u 2022.


Ad.3. Asfalterski program VMO Jakuševec za 2022. godinu 

Nakon rasprave Vijeće Mjesnog odbora Jakuševec jednoglasno donosi 
ZAKLJUČAK
o asfalterskom programu VMO Jakuševec za 2022. godinu
1. Predstavnici Vijeća Mjesnog Odbora su sa Zagrebačkim cestama, uvidom na lokaciji od Tišinske 65 do Sajmišne ceste i Tišinske do križanja s ulicom Gata - došli do zaključka da je izgradnja nogostupa nemoguća (zato što postoje brazde koje odvode vodu), cesta nema potrebe za obnovom jer je asfalt u normalnom stanju i nema potrebe za krpanjem ili dodatnim asfaltiranjem. Vijećnica Renata Bedeković upoznala je Vijeće MO s potrebom krpanja asfalta na lokaciji Gata 3 i Gata 6 - dvije rupe na ulici trebaju sanaciju.

2. Sukladno navedenom, Vijeće Mjesnog odbora jednoglasno odustaje od asfalaterskog programa predviđenog prethodnim sazivom Vijeća - II faza izgradnje nogostupa u dužini 101 m -.– investicija vrijedna 1.302.000,00 kn.  

3. Ovaj zaključak dostavlja se Vijeću Gradske četvrti Novi Zagreb – istoki, Gradskom uredu za mjesnu samoupravu, Gradskom uredu za prostorno uređenje, izgradnju Grada, graditeljstvo, komunalne poslove i promet i Zagrebačkom holdingu d.o.o. - Podružnica Zagrebačke ceste.


Ad.4. Usvajanje konačnog Prijedloga komunalnih aktivnosti VGČ za 2022. godinu
Nakon rasprave Vijeće Mjesnog odbora Jakuševec jednoglasno donosi 
ZAKLJUČAK
o usvajanju konačnog Prijedloga komunalnih aktivnosti VGČ za 2022. godinu

Prioriteti komunalnih aktivnosti su redom:
1. dječje i sportsko igralište u Ulici Karla Metikoša (izgradnja dječjeg igrališta u Ulici Karla Metikoša, prije je potrebno izmjestiti rasadnik)
2. pješačka staza od Ulice Sv. Roka–Sarajevska cesta (za što se tek mora pokrenuti projektiranje i izgradnja)
3. sadnja u  Kamenarci (sadnja grmolikog bilja i drveća na zelenim kazetama)
4. sadnja u Ulici Karla Metikoša (predstavnici Vijeća Mjesnog odbora i Zrinjevca dogovorili su hortikulturalno uređenje i sadnju grmlja)
5. Projektiranje drvoreda na Sajmišnoj cesti od Mosta mladosti

	3. ULICA KAMENARKA 

	sadnja živice 

	1. sadnja živice s kompletnom izmjenom zemlje,kopanje jarka dim.50x50 cm, gnojenje kompostom 20 lit/m'. 
sadnja sadnica, zatrpavanje, poravnavanje, jednokratno zalijevanje. Obračun po m bez sadnice 
(broj sadnica ovisi o biljnoj vrsti za živicu) m 55 x 72,00 = 3.960,00 

	2. nabava i dovoz biljnog materijala 
grmlje: sadnice grmlja moraju biti starosti  3-4 god., formiranog oblika u smislu razgranjenja (sa min. 5 grana), vitalne,  zdrave i ujednačenih habitusa. Obračun po komadu  

	Prunus laurocerasus kom 110 x 55,00 = 6.050,00 21. ukupno 10.010,00 


NAPOMENA: prije ugovaranja i izvođenja radova Investitor je dužan ishoditi suglasnost i uvjete za sadnju živice od Gradskog ureda za prostorno uređenje, Izgradnju Grada, graditeljstvo, komunalne poslove i promet, Sektor za komunalne poslove i javne površine, Odjel za komunalne poslove i zelenilo 

	4. Ulica Karla Metikoša- uz ljekarnu Čurković 

	Sadnja grmlja 

	1. Sadnja srednje visokog i visokog grmlja s izmjenom zemlje 100%,iskop jama za sadnju dimenzija 60x60x60 cm s utovarom neplodne zemlje i odvozom na deponij koji osigurava  izvođač radova. 
Nabava i dovoz plodne zemlje. Rahljenje dna jame, gnojenje sa 20 lit. komposta po sadnici. Zatrpavanje jame do polovice bez nabijanja, sadnja grmlja. Rez eventualno oštećenih dijelova korijena i izboja. Jednokratno zalijevanje. Obračun po komadu bez sadnice kom 21 x 64,00 = 1.344,00 

	2. Nabava i dovoz biljnog materijala 
Grmlje: Sadnice grmlja moraju biti starosti  3-4 god., formiranog oblika u smislu razgranjenja (sa min. 5 grana), vitalne, zdrave i ujednačenih habitusa. 
Obračun po komadu  Forsythia intemedia kom 21 x 26,00 = 546,00 25. Ukupno 1.890,00 

	5. KARLA METIKOŠA- SAJMIŠNA CESTA (DO MOSTA) 

	Izrada projektne dokumentacije 
1. Izrada projektne dokumentacije-glavni 
projekt hortikulturnog uređenja. 
sve komplet. kom 1 x 10.000,00 = 10.000,00 
Ukupno 10.000,00 


NAPOMENA: prije ugovaranja i izvođenja radova Investitor je dužan ishoditi suglasnost i uvjete za sadnju grmlja od Gradskog ureda za prostorno uređenje, Izgradnju Grada, 
graditeljstvo, komunalne poslove i promet, Sektor za komunalne poslove i javne površine, 
Odjel za komunalne poslove i zelenilo 


Ad. 5. Sportsko igralište u Ulici Karla Metikoša, k.č. br. 2062/1 i 2061/5 k.o. Jakuševec  - 
Nakon rasprave Vijeće Mjesnog odbora Jakuševec jednoglasno donosi 
ZAKLJUČAK
o sportskom igralištu u Ulici Karla Metikoša, k.č. br. 2062/1 i 2061/5 k.o. Jakuševec  
Predsjednica Vijeća Mjesnog odbora upoznaje prisutne da je projekt trenutno neprihvatljiv i na doradi je, ali će vjerojatno ići u realizaciju ove godine.
1. Vijeće Mjesnog odbora jednoglasno zaključuje da je potreban projekt oznake 59-20-1 iz studenog 2021. koji je izradio Ivan Žigman, mag. ing. prosp. arh., ovlašteni krajobrazni arhitekt tvrtke Zagrebački holding d.o.o., Podružnica Zrinjevac iz Zagreba, Remetinečka cesta 15 dostaviti na mišljenje i/ili suglasnost Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za prostorno uređenje i graditeljstvo, Odjelu za prostorno uređenje s ciljem izdavanja lokacijske informacije i/ili obavijesti o posebnim uvjetima koje je potrebno ishoditi za zahvat u prostoru opisan u navedenom projektu.
2. Vijeće Mjesnog odbora nije dobilo na uvid predmetni projekt, no s obzirom na trenutno važeću prostorno plansku dokumentaciju i planirani zahvat traži očitovanje navedenog ureda. Ukoliko projekt gore navedene oznake nije konačan tj. zadnja verzija tražimo da se zadnja verzija istoga dostavi navedenom Gradskom uredu.
3. Ovaj zaključak dostavlja se Vijeću gradske četvrti Novi Zagreb - istok, Gradskom uredu za mjesnu samoupravu, civilnu zaštitu i sigurnost i Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za prostorno uređenje i graditeljstvo, Odjelu za prostorno uređenje.

Ad.6. Sanacija ceste i nogostupa u  Ulici sv. Roka (kod kčbr. 13) 
Nakon rasprave Vijeće Mjesnog odbora Jakuševec jednoglasno donosi 

ZAKLJUČAK
o sanaciji ceste i nogostupa u Ulici Sv. Roka (kod kbr. 13)
1. Vijećnik Želimir Maslić upoznaje prisutne da je što se asfaltiranja tiče (uz popravke u Ulici Gata 3 i 6) potreban popravak i asfaltiranje ceste i  dijela nogostupa u  Ulici sv. Roka (kod kbr. 13). To je dio ceste koji već dvije godine čeka popravak. HT je kopao radi postavljanja optičkog kabla i nakon izvedenih radova do danas nije sanirao asfalt. 
2. Vijeće jednoglasno donosi zaključak da se radovi vrše o trošku HT-a
3. Ovaj zaključak dostavlja se Vijeću Gradske četvrti Novi Zagreb – istok, Gradskom uredu za mjesnu samoupravu, civilnu zaštitu i sigurnost, Gradskom uredu za prostorno uređenje, izgradnju Grada, graditeljstvo, komunalne poslove i promet, Hrvatskom Telekomu d.d. i Zagrebačkom holdingu d.o.o. - Podružnica Zagrebačke ceste.
 
Ad. 7. Obilježavanje Dana sv. Marka 
Nakon rasprave Vijeće Mjesnog odbora Jakuševec jednoglasno donosi 
ZAKLJUČAK
o obilježavanju Dana sv. Marka
1. Predsjednica Vijeća predlaže glasanje o ovoj ideji da se 25. travanj obilježi kao Dan sv. Marka ili kao dan MO Jakuševec. Predlaže pozivanje udruga s područja Jakuševca da sudjeluju u obilježavanju toga dana. Mogu dati svoj doprinos pečenjem kolača ili pripremom zakuske. DVD može biti u svečanim uniformama. Udruga žena Jakuševca mogu pjevati ili ukrasiti prostor LS Jakuševec. Isto tako, možemo kontaktirati i svećenika Josipa i zamoliti za suradnju. Djeca Jakuševca mogu nastupiti. Isto tako možemo pozvati goste folkloraše i ostale da uveličaju taj dan. 
2. Vijeće Mjesnog Odbora jednoglasno donosi zaključak da se 25. travanj obilježava kao Dan sv. Marka.
3. Ovaj Zaključak dostavlja se Gradskoj četvrti Novi Zagreb-istok.
 
Ad. 8. Analiza i pokretanje požurnica za ranije poslane zaključke koji nisu riješeni do sada
Nakon rasprave Vijeće Mjesnog odbora Jakuševec jednoglasno donosi 
ZAKLJUČAK
o analizi i pokretanju požurnica za ranije poslane zaključke koji nisu riješeni do sada
1. Dnevni red smo nadopunili ovom točkom na inicijativu vijećnice Nataše Spevec. Navedenu analizu su vijećnici Želimir i Silvija obećali završiti do kraja tjedna i poslati ju svim vijećnicima. 
2.   Na službenom webu nedostaje ažurirana tablica korištenja prostora te ista treba biti izvješena
      i na oglasnoj ploči Mjesnog odbora Jakuševec.

3. Ovaj Zaključak dostavlja se Gradskoj četvrti Novi Zagreb-istok.

Ad. 9. Komunikacija između vijećnika MO Jakuševec

Nataša Spevec ističe da saziv Mjesnog odbora ima 5 članova MO te se osjeća prozvano ili pohvaljeno kad se govori o MO. Neprihvatljivo joj je sudjelovati u ovakvom sazivu gdje ona o ničemu ništa ne zna, nema realiziranih zaključaka i stranice za građane, nije uključena u komunikaciju i aktivnosti te razmišlja o napuštanju saziva.  Zamjera što nije pozvana na sastanak s udrugama, no predsjednica Vijeća joj je objasnila da su sastanku prisustvovali samo predsjednica i potpredsjednik Vijeća Mjesnog odbora Jakuševec i predstavnici svih udruga tj. korisnika prostora LS Jakuševec  i kao takav je i zamišljen.
Nataša Spevec zamjera vijećnici Renati Bedeković što je na svoju ruku s ostalim udrugama na području Jakuševca i grada Zagreba organizirala tribinu. 
Renata Bedeković izjavljuje da je ljudima željela prezentirati smjer kojim se ide s gospodarenjem otpada. Zamjera Vijeću Mjesnog odbora što do sada nije stavljena točka dnevnog reda o proširenju deponija otpada na Jakuševcu ili o problematici i planu rješavanja otpada. Ne prihvaća komunikaciju Grada Zagreba i predstavnika s kojima je razgovarala, a između ostalog i s gospođom Benčić, predsjednikom GČ Novi Zagreb istok, članovima Vijeća MO Jakuševec, jer do sada nisu napravili Zbor građana. Smatra da ne postoji okolišna dozvola za „zelenu“ drobilicu te planira na najavljenoj tribini prezentirati propuste i najavljuje da Centar za gospodarenje otpadom neće ići na Resnik.
Predsjednica Vijeća navodi da je sjednica Vijeća sazvana u propisanom roku i nevezano za gore navedenu tribinu, uz priliku danu svim vijećnicima za nadopunu dnevnog reda. U više navrata komunicirano je da se problematika o pitanju smeća rješava na višim razinama i prema planu da se odlagalište što prije zatvori. Vijećnici su upoznati s odgovorom iz Gradskog Ureda za gospodarstvo, ekološku održivost i strategijsko planiranje na pitanje o smradu kompostane traženog zaključkom saziva 5. sjednice VMO koji je prisutnima pročitala vijećnica Dorotea Picek.
 
Ad. 10. Proširenje kapaciteta odlagališta otpada Prudinec Jakuševec 
Nakon rasprave Vijeće Mjesnog odbora Jakuševec s četiri glasa za i jedan protiv (Bedeković) 
donosi:
Vijećnik Želimir Maslić dotaknuo se problema koji su postojali u zadnjih 20 godina oko zatvaranja odlagališta. Dotaknuo se problematike dezinformiranja građana i odgađanja prethodne vlasti oko rješavanja pitanja odlagališta. Direktno odgovara na upite vezano za drobilice. Navodi da su drobilice tu da se dovezeni glomazni otpad uništi, a nakon toga drobilice odlaze. Također je najavljeno izmještanje kompostane. Nakon toga slijedi zatvaranje i sanacija, a to je dugotrajni proces. Postavio je pitanje o načinu provođenja prethodnih programa i politika i prethodnih saziva Vijeća koji nisu uspjeli riješiti problem deponija. Postavio je pitanje zašto je dopuštena gradnja nogometnog igrališta za djecu u najbližem krugu odlagališta, zašto razne eko udruge i mještani ne reagiraju na konstantno izlijevanje stajskog gnoja u kanalizaciju (Tišinska 1 i 11), zašto se dešava da se otpad iz štala odvozi na Savske sprudove…Ističe da su mnogi zaradili na problemu odlaganja otpada i da je zato sada pitanje rješavanja još teže. Vijećnica Bedeković ističe da je zatvaranje trebalo biti 2024. i da je igralište sagrađeno na lokaciji gdje je bilo i prije, te ne vidi problem lokacije dječjeg igrališta.
Vijećnica Bedeković navodi da su dobivene dozvole za SOC i drobilicu sumnjive i da je čudno da su dobili rok odgode od 6 mjeseci da ispune nedostatke. Spominje da SOC nije nikada bio namijenjen za ovo što je sada da se glomazni otpad drobi bez odvajanja i sortiranja, te je dozvola izdana na 10 godina.
Vijećnik Želimir Maslić navodi da nije stručnjak za donošenje i tumačenje dozvola i da nitko od nas nije kadar stručno odgovarati o toj temi. Navodi da je dozvola Agencije izdana na 10 godina jer je to minimum, no da to isto ne znači da će 10 godina odlagati te količine otpada. Bedeković tvrdi da to nije istina i da tome ne vjeruje, jer je isto provjerila s odvjetnikom.
I.G. postavlja pitanja zašto su drobilice dovezene na odlagalište jer je to suprotno obećanjima. Bandić je primjerice obećao da će izmjestiti domaće životinje 2017. godine.
Vijećnica Spevec također postavlja pitanje zašto se nije napravilo ništa po pitanju informiranja građana. Vijećnik Maslić napominje da se u medijima direktno i iskreno odgovara na pitanja vezano za otpad. Vijećnica Mrkonjić najavljuje da će traženi odgovori vezani uz odlagalište biti dani na Tribini koja će se organizirati u ožujku. Cilj je spriječiti daljnje manipulacije i širenje lažnih informacija.
Nakon duže rasprave vijećnik Maslić predlaže sljedeći zaključak: 
Podržavamo sve mjere gradske uprave koje vode ka trajnoj/konačnoj sanaciji i zatvaranju smetlišta Jakuševec (glomazni otpad, građevinski otpad, biootpad, miješani komunalni otpad i dr. vrste otpada) s ciljem poboljšanja kvalitete života stanovnika Jakuševca. Radi što jasnije situacije i informiranosti građana VMO traži tribinu s nadležnima na tu temu.
Ovaj zaključak dostavlja se Gradskoj četvrti Novi Zagreb-istok,  Gradskom uredu za mjesnu samoupravu i Uredu gradonačelnika.
Isti je prihvaćen s četiri glasa za i jednim protiv (Bedeković).
ZAKLJUČAK
o proširenje kapaciteta odlagališta otpada Prudinec Jakuševec

1. Vijeće Mjesnog odbora Jakuševec raspravljalo je o proširenju kapaciteta odlagališta otpada
    Prudinec – Jakuševec.
 
2. Vijeće Mjesnog odbora podržava sve mjere Gradske uprave koje vode ka trajnoj/konačnoj
    sanaciji i zatvaranju smetlišta Jakuševec (glomazni otpad, građevinski otpad, biootpad,
    miješani komunalni otpad i dr. vrste otpada) s ciljem poboljšanja kvalitete života
    stanovnika Jakuševca. Radi što jasnije situacije i informiranosti građana Vijeće Mjesnog
    odbora Jakuševec traži tribinu s nadležnima na tu temu.

3. Ovaj zaključak dostavlja se Gradskoj četvrti Novi Zagreb-istok,  Gradskom uredu za
    mjesnu samoupravu, civilnu zaštitu i sigurnost i Uredu gradonačelnika.

Ad. 11. Pitanja, prijedlozi i obavijesti
1.Vijećnica Bedeković sve poziva na dolazak na Tribinu koja je organizirana od strane nje i ostalih zainteresiranih udruga. Na postavljeno pitanje predsjednice Vijeća ima li dozvolu Stožera civilne zaštite za održavanje iste – odgovara potvrdno. Na postavljeno pitanje odgovara da ne zna tko je moderator Tribine. Isto tako, na postavljeno pitanje tko su predavači i s kojom temom sudjeluju na Tribini poziva da dođemo i da ćemo sve čuti.

2. I.G. postavlja pitanje zašto je postavljena rampa ispred prostora LS Jakuševec. Odgovaraju vijećnici Maslić i Bedeković.

3. Uočena je potreba za nabavkom sklopivih stolova za potrebe natjecanja ili sličnih aktivnosti u prostorijama LS Jakuševec

Budući da više nitko ne traži riječ, predsjednica Vijeća zaključuje sjednicu.

Dovršeno u 20,30 sati.

Zapisnik izradila:
Dorotea Picek

